45 दिन बाद फिर सुनवाई; कोर्ट ने दोनों को समझौते की सलाह दी
Nawazuddin Siddiqui Vs Aaliya Siddiqui Domestic Violence  नवाजुद्दीन सिद्दीकी और उनकी एक्स वाइफ आलिया के बीच बच्चों की कस्टडी को लेकर आज सुनवाई होनी है। जस्टिस रेवती मोहिते डेरे और शर्मिला देशमुख की बेंच,
नवाजुद्दीन सिद्दीकी और उनकी एक्स वाइफ आलिया के बीच बच्चों की कस्टडी को लेकर हो रही सुनवाई खत्म हो गई है। कोर्ट ने अगले 45 दिन तक बच्चों की कस्टडी आलिया को दी है। इस दौरान बच्चों को दुबई भेजा जाएगा जहां वे पढ़ाई कर रहे हैं। 45 दिन बाद कोर्ट फिर इस मामले की सुनवाई करेगी।
ये जानकारी आलिया के वकील रिजवान सिद्दीकी ने दैनिक भास्कर से बातचीत करते हुए दी है। रिजवान सिद्दीकी का कहना है नवाज को अपने बच्चों से मिलने की मनाही नहीं है। वो जब चाहे अपने दुबई वाले घर पर आकर बच्चों से मुलाकात कर सकते हैं।
30 मार्च को हुई पिछली सुनवाई में कोर्ट ने कहा था कि बच्चों के भविष्य को देखते हुए वो मामले को बंद कमरे में सुलझाना चाहती है। कोर्ट ने कहा था, "हम बच्चों के लिए चिंतित हैं, इसलिए शांति और सौहार्दपूर्ण ढंग से मामला सुलझाने की संभावना तलाश कर रहे हैं।" सुनवाई के दौरान बेंच ने नवाजुद्दीन, आलिया और उनके दोनों नाबालिग बच्चों को कोर्ट के सामने पेश होने का निर्देश दिया था।
नवाज ने भेजा था सेटलमेंट ऑफर
नवाजुद्दीन ने आलिया को सेटलमेंट लेटर भेजा था, लेकिन इसके बावजूद मामला सुलझ नहीं सका। रिपोर्ट्स की माने तो नवाजुद्दीन ने एक शर्त रखी थी कि अगर उन्हें अपने बच्चों से मिलने दिया गया तो वो आलिया के खिलाफ बॉम्बे हाईकोर्ट में दायर याचिका वापस ले लेंगे। इस पर जवाब देते हुए आलिया के वकील का कहना था कि नवाज खुद अपने बच्चों से मिलना नहीं चाहते, उन्हें रोका किसने है।
क्यों शुरू हुआ विवाद?
नवाजुद्दीन सिद्दीकी और आलिया की लड़ाई उस समय शुरू हुई थी, जब आलिया ने नवाज की मां पर मारपीट का आरोप लगाया था। आलिया का कहना था कि नवाज के परिवार वाले उनका शोषण कर रहे हैं और उन्हें अपनी प्रॉपर्टी से बेदखल कर रहे हैं।
आलिया का ये भी कहना था कि नवाज से तलाक के बाद भी दोनों रिलेशनशिप में रहे थे और दूसरे बच्चे का जन्म भी तलाक के बाद ही हुआ था, लेकिन नवाज ने कभी उनकी इज्जत नहीं की। वहीं नवाज की मां ने आलिया पर आरोप लगाते हुए कहा कि दूसरा बच्चा नवाज का न होकर किसी और का है।
इसके अलावा आलिया ने नवाजुद्दीन सिद्दीकी पर रेप का भी केस दर्ज कराया। उन्होंने कहा कि नवाज की मां उनके कैरेक्टर पर सवाल उठाती हैं और नवाज चुपचाप सुनते रहते हैं।
नवाज के मानहानि केस पर भाई शमास का पलटवार
नवाजुद्दीन ने कुछ दिन पहले अपने भाई शमास सिद्दीकी और आलिया पर 100 करोड़ का मानहानि का केस किया था। नवाजुद्दीन का आरोप था कि ये दोनों मिलकर पब्लिक में उनकी इमेज खराब कर रहे हैं। इसी के जवाब में उनके भाई शमास ने सोशल मीडिया पर पोस्ट के जरिए कहा कि वो इस मानहानि के केस से डरने वाले नहीं हैं।
उन्होंने सोशल मीडिया पर लिखा, 'नवाजुद्दीन के खिलाफ बहुत पहले आवाज उठानी चाहिए थी। इससे मेरे 11 साल बच जाते और फिजिकल और मेंटल टार्चर ना झेलना पड़ता। वो स्टाफ को पीटता था और मुझे पिटवाता था। मेरी शूट पर सुपरवाइजिंग प्रोड्यूसर को भी 3-4 हजार लोगों के सामने पीटा था। जल्द ही वीडियो सबके सामने होगी।'
शमास ने इस पोस्ट के साथ एक वॉयस रिकॉर्डिंग और फोटो भी पोस्ट की थी जिसमें उनके नाक से खून से निकल रहा है। वॉयस रिकॉर्डिंग में सुना जा सकता है कि दो लोग आपस में लड़ रहे हैं। इस रिकॉर्डिंग में काफी गाली गलौज भी की गई है जिसके बारे में यहां लिखा नहीं जा सकता।
शमास की पत्नी ने पुलिस से लगाई सुरक्षा की गुहार
शमास के इस ट्वीट पर उनकी पत्नी शीबा शमास सिद्दीकी ने भी रिएक्ट किया था। उन्होंने लिखा, '11 सालों से मेरे हसबैंड को टॉर्चर करता रहा और अब इनका करियर खत्म और बदनाम करने में लगा है। ध्यान रखना मेरे पति अब अकेले नहीं हैं जो तुम इन्हें अकेला समझकर सालों तक मारते-पीटते और जुल्म करते रहे। मुंबई पुलिस, कृपया इस आदमी से मेरे परिवार की रक्षा करें।'
इस केस से जुड़ी ये खबरें भी पढ़ें..
1. अब आलिया से सुलह करना चाहते हैं नवाजुद्दीन:बच्चों से मिलने दिया तो केस वापस लेंगे
तमाम लड़ाई-झगड़े के बाद नवाजुद्दीन सिद्दीकी अपनी एक्स वाइफ आलिया के साथ सुलह करना चाहते हैं। नवाजुद्दीन अपने बच्चों से मिलना चाहते हैं इसी वजह से उन्होंने ये फैसला लिया है। पूरी खबर पढ़ें..
2.'नवाज मुझे मारता-पीटता था, जल्द वीडियो सामने होगी':भाई शमास सिद्दीकी का नवाजुद्दीन पर गंभीर आरोप
नवाज के भाई शमास सिद्दीकी ने उन पर मारपीट का आरोप लगाया है। शमास ने सोशल मीडिया पर लिखा है कि नवाज ने उनके साथ शूटिंग के सेट पर मारपीट की थी साथ ही मेंटली टॉर्चर भी किया। पूरी खबर पढ़ें
3.नवाजुद्दीन बोले- मेरे बच्चे 45 दिन से बंधक:कहा- एक्स वाइफ को हर महीने ₹10 लाख देता हूं, वह ब्लैकमेल कर रही
एक्टर नवाजुद्दीन सिद्दीकी ने अपनी एक्स वाइफ आलिया के आरोपों पर पहली बार चुप्पी तोड़ी है। नवाज ने अपने इंस्टाग्राम हैंडल पर लिखा, 'अपनी चुप्पी की वजह से मैं हर जगह गलत साबित हुआ। मैं इतने दिनों से इसलिए शांत था, क्योंकि ये सारा तमाशा कहीं ना कहीं मेरे बच्चे जरूर पढ़ते।' पूरी खबर पढ़ें